****

 **JUDEŢUL BRAŞOV**

 **COMUNA AUGUSTIN**

 Str. Lungă nr. 238, AUGUSTIN, cod 507151, Tel/fax: 0374-279816

 www.primariaaugustin@yahoo.com

 **CONSILIUL LOCAL**

 **HOTĂRÂREA NR.51 din 12.11.2024**

**privind actualizarea devizului general si a indicatorilor tehnico-economici după finalizarea procedurilor de achiziție publică pentru obiectivul de investiții „Captare izvor și aducțiune apă în sat Augustin, Com. Augustin”, finanțat prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului**

 **Consiliul Local al Comunei Augustin, întrunit în şedinţa ordinară din data de 12.11.2024;**

 Avand in vedere referatul de specialitate nr. 3480/08.11.2024 si referatul de aprobare nr.3479/08.11.2024 intocmit de catre Primarul Comunei Augustin privind actualizarea devizului general si a indicatorilor tehnico-economici după finalizarea procedurilor de achiziție publică pentru obiectivul de investitii **„Captare izvor și aducțiune apă în sat Augustin, Com. Augustin”**, in vederea finantarii acestuia în cadrul Programului Național de Investiții Anghel Saligny;

 **Luând in considerare:**

- prevederile O.U.G. nr.95/2021 privind aprobarea Programului Național de Investiții Anghel Saligny,

- prevederile Ordinului nr. 1333/2021 al ministrului dezvoltării, lucrărilor publice și administrației privind aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții „Anghel Saligny”, pentru categoriile de investiții prevăzute la art. 4 alin. (1) lit. a)—d) din Ordonanța de urgență a Guvernului nr. 95/2021;

- Ordinul nr. 1.321/2021 pentru aprobarea standardelor de cost aferente obiectivelor de investiții prevăzute la art. 4 alin. (1) lit. a)-c) din Ordonanța de urgență a Guvernului nr. 95/2021 pentru aprobarea Programului național de investiții "Anghel Saligny";

- Ordinul ministrului dezvoltarii, lucrarilor publice si administratiei nr 1374/2022 privind aprobarea listei obiectivelor de investitii si sumele alocate acestora pentru Programul National de Investitii "Anghel Saligny"

In conformitate cu prevederile art. 34 alin. (2) si ale art. 44 din Legea nr.273/2006 privind finantele publice locale, modificata si completata;

 In temeiul art. 129, alin.1, art. 139, art. 196, alin. 1, lit. a si art. 197 din O.U.G nr. 57/2019 privind Codul administrativ, cu modificarile si completarile ulterioare;

**Consiliul Local al Comunei Augustin**

**HOTARASTE :**

**Art. 1. -** Se aprobă indicatorii tehnico-economici actualizați după finalizarea procedurilor de achiziție publică aferenți obiectivului de investiții **„Captare izvor și aducțiune apă în sat Augustin, Com. Augustin”**, conform anexei nr. 1 la prezenta hotărâre.

**Art. 2. -** Se aprobă devizul general actualizat după finalizarea procedurilor de achiziție publică aferent obiectivului de investiții **„Captare izvor și aducțiune apă în sat Augustin, Com. Augustin”** conform anexei nr. 2 la prezenta hotărâre.

**Art. 3.** Se stabilește valoarea investiției conform devizului general actualizat la **2.118.338,32 lei** **cu TVA**, din care buget de stat de **1.792.494,27 lei cu TVA** , respectiv buget local de **325.844,05 lei cu TVA.**

**Art. 4. –** Se aprobă finanțarea de la bugetul local al **Comunei Augustin** a sumei de **325.844,05 lei** **cu TVA** reprezentând categoriile de cheltuieli finanțate de la bugetul local conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1333/2021.

**Art. 5.** - Anexele nr. 1 și 2 fac parte integrantă din prezenta hotărâre.

**Art. 6.** - Prezenta hotărâre se comunică, prin intermediul secretarului general al **Comunei Augustin**, în termenul prevăzut de lege și se aduce la cunoștință publică prin afișarea la sediul primăriei, precum și pe pagina de internet.

**Președinte de ședință, Secretar general comună,**

 ***Criangă Ioan* *Garcea Gheorghe Mircea***

\*Adoptată cu voturi pentru .........., voturi împotrivă............. , abținere..........